Portofinas

Portofinas () – žvejų gyvenvietė ir turistinė poilsiavietė Italijoje, Genujos metropolyje, Italijos rivjeroje. Portofinas yra žymus savo menišku, spalvingu uostu su pastelinių spalvų namais, ir taip pat kaip mėgstama įžymių žmonių poilsio vieta.https://www.tripsavvy.com/portofino-travel-guide-1547765https://www.portofinocoast.it/en/portofino-storia-e-personaggi.aspx Dar labiau Portofiną pasaulyje išgarsino 1959 m. Dalidos daina „Love in Portofino“ (), tapusi simboline miestelio daina ir ne sykį atlikta įvairių dainininkų – Gloria Lasso, Andrea Bocelli ir kitų.

 Istorija 

Pirmasis žinomas Portofiną minintis istorinis šaltinis yra maždaug 77 metais išleista Plinijaus Vyresniojo „Gamtos istorija“ (). Plinijus Vyresnysis miestelį vadino Portus Delphini – Delfino uostu. Šv. Romos imperijos imperatorienė, Otono I žmona Adelgeida Burgundė 986 m. Portofiną priskyrė San Fruttuoso abatijai. 1171 m. miestelis buvo priskirtas Rapalo komunai. Nuo 1129 m. jis tapo Genujos respublikos dalimi. 1409 m. Prancūzijos karalius Karolis VI Mylimasis pardavė Portofiną Florencijos respublikai, tačiau Genujai išvarius prancūzus, Florencija miestelį sugrąžino. Nuo 1815 m. Portofinas tapo Sardinijos karalystės dalimi, o nuo 1861 m. – suvienytos Italijos karalystės dalimi.

XIX a. pabaigoje Portofinas tapo mėgstama britų ir kitų Europos šalių aristokratų poilsio vieta. Daug užsieniečių jame pradėjo statytis poilsines vilas. Maždaug nuo XX a. vidurio Portofine turizmas tapo svarbiausiu verslu, beveik visiškai išstūmusiu žvejybą.

 Turizmas 
Bedugnės Kristus () yra Viduržemio jūroje 17 m gylyje panardinta bronzinė Jėzaus statula, sukurta skulptoriaus Guido Galletti. „Castello Brown“ namas – muziejus ant kalvos prie uosto, Genujos respublikos laikais buvusi gynybinė fortifikacija, vėliau – vila. Taip pat miestelyje yra X a. Šv. Martyno bažnyčiahttps://portofino.it/italy/st-george-stmartin-church-portofino/ bei Šv. Jurgio bažnyčia, gotikinio stiliaus Santa Maria Assunta oratorija. Šalia Portofino yra 1935 m. įkurtas gamtos parkashttp://www.parks.it/parco.portofino/Eindex.php ir gamtos draustinis – saugomas Viduržemio jūros ruožas, kur draudžiama net maudytis.
700px|center|thumb|Miesto panorama

 Populiariojoje kultūroje 

Populiariojoje kultūroje Portofinas siejamas su menininkais bei turtingais įžymybėmis. „Ferrari“ pagal miestelį pavadino savo sportinių automobilių modelį „Ferrari Portofino“.

Miestelis dažnai vaizduojamas filmuose ir knygose. 1922 m. išleista britų rašytojos Elizabeth von Arnim knyga-bestseleris „Apžavėtasis balandis“ () prisidėjo prie Portofino išpopuliarėjimo. 1991 m. pagal ją buvo pastatytas trims „Oskarams“ nominuotas filmas.

1999 m. tiksli Portofino kopija buvo pastatyta „Universal Orlando“ pramogų parke Floridoje, JAV. 2001 m. įvairių Portofino pastatų kopija buvo įrengta Disnėjaus pramogų parke „Tokyo DisneySea“, kartu su įvairių Venecijos uostamiesčio pastatų kopijomis.

 Miestų partnerystė 

Kasis Prancūzijoje yra Portofino miestas – dvynys.https://en.db-city.com/Italy--Liguria--Genova--Portofino Taip pat, Portofinas nuo 2019 m. bendradarbiauja su dviem kitais Italijos miestais – dvyniais, Kurmajeruhttps://genova.repubblica.it/cronaca/2019/03/23/news/gemellaggio_courmayuer-portofino_per_lancare_la_stagioen_turistica_ligure-222334044/ ir Kanacėjumihttps://www.ladige.it/territori/fiemme-fassa/2019/11/11/canazei-portofino-gemellate-ieri-festa-liguria-ed-arrivato.

 Šaltiniai 

Kategorija:Ligūrijos miestai